Gester am Abe beni  nachere churze Reis guet z Brighton acho. Da ech zum erste Mau so ganz elei wäg gange bi,beni zemli ufgregt gsi, ob äch de ou aues klappet…Aber s esch tiptop gange und mini Fameli z Brighton hed mech miteme 'cup of tea' deheime empfange. Si si mega lieb und hei zwöi chlini, härzigi Chind… ech ha es chliises Zemmerli im oberste Stock vomne absolut chaotische Huus. Aber dörnes Dachfenster gsehni öber die ganz Stadt bis abe as Meer